經數: 一八二一

經名: 俱舍論記卷第二十六

頁數: 四○一

上	欄

地及得此地時. 幷此地中諸道現起. 皆能

修此及下無漏. 謂1隨何地有漏無漏加行

等道. 正現在前爲欲斷除此地煩惱. 未來

修此及下無漏. 下於上染同能治故. 雖下

聖道斷煩惱時. 諸上地邊有能同治. 然由

有漏繫地堅牢. 未離下時未能修彼. 有說

亦修彼. 起2彼斷得故. 隨依何地離下地

染3第九解脫現在前時. 亦修未來所得上

地. 及諸下地無漏功德. 隨起此地世俗聖

道現在前時. 未來皆修此及下地無漏功德

(正理同顯宗唯無有說)問若言離此能修此4及下無

漏法者. 見道能離三界見惑. 隨依何地但

修自下. 不修上地無漏見道答婆沙云.

見道依下必不修上. 以是初得道故. 無漏

依上必修5下地以自在不繫故解云

見道初得不自在故勢力未强. 隨依何地

但修自下不能修上. 已離見惑無漏見

道雖上地中有6同對治. 下勢力劣不能修

上. 修道無漏非是初得. 勢力增强隨依何

地離上染時. 7能修上地同對治道修道無

漏問若第三類云依8此地能修此地及

下無漏不修上者. 卽與婆沙定蘊相違. 如

彼說云. 離上地染依下地轉根. 亦能修上

已離染地解云俱舍且依漸次得地言修

自下. 不修上者以未得故或可. 俱舍言

修自9下. 據決定說. 修上不定故不別說

或可. 俱舍言不修上據不自在. 婆沙定

蘊言修上者據自在說. 以實而言. 若於上

地得自在者能修上地. 若於上地不自

中	欄

在者不能修上. 故婆沙六十七云. 應作是

說. 若於上地已得自在. 而依下地學轉根

等. 亦得上地無漏果道. 又婆沙九十解樂

根中云. 問若已離第三靜慮染依第二靜

慮及下三地. 信勝解練根作見至. 彼不起

後10向命終. 往生第四靜慮以上諸地. 彼成

就何樂根. 答11彼於上地若得自在. 當練根

時亦能修上無漏樂根. 設於上地不得自

12在. *彼得果已亦必起勝果道. 修上無漏然

後命終. 是故聖者生13第四靜慮以上. 決定

成就無漏樂根唯初盡智至第九解脫

道者. 釋第五第六第七句. 此14顯別緣修

諸有漏. 唯初盡智隨依何地現在前時. 力能

遍修九地有漏15意地所攝. 聞思修所成不

淨觀等無量功德. 以所者何. 三界九地能縛

衆惑斷無餘故. 所縛善法通暢16故. 如能縛

繩斷所縛人氣通. 又彼自心殺17惑怨已今

登王位. 一切善法起得來朝. 譬如大王登

祚之日. 西國風俗以水灑頂. 是故經言灌

頂大王. 一切境土皆來朝貢隨方所尙種種

珍奇. 然此生上必不修下. 如生初定得

阿羅漢不修欲界諸有漏善. 乃至生有頂

得阿羅漢. 不修下八地諸有漏善. 以身生

上定不成下有漏善故. 所以生上不能修

下. 初盡智言. 顯離有頂第九解脫道. 及前

五種姓練根時位第九解脫道. 皆捨前道創

得果. □能通修九地有漏問三類智邊

亦是別緣. 能修自下有漏俗智. 何故此中唯

言盡智答如正理云. 於見道位三類智

下	欄

邊. 雖亦能修自下俗智. 先已說故此不復

論諸所言修至勢力劣故者. 釋第八句.

諸所言修. 唯先未得現在今起此是能修. 未

來今得此是所修. 18謂下別釋. 一明是所修

非所修. 二明是能修非能修問若言未

得今得方是所修. 曾得棄捨還得非修. 何故

婆沙一百五十云. 問若退上果住下果時.

所得下果名得修耶. 答名19得非修. 問彼還

進得所退果時. 所得上果名得修不. 答若

過去者名得非修. 若未來者名爲得修. 問

何故過去者名得非修. 未來者名得修耶.

答若現在道與彼爲因者. 可說彼爲得修.

現在道與過去20道無因義. 21故名得非修.

問諸退上果住下果時. 所得未來下無漏果

旣有現在無漏得因. 何不名修. 答若現在

因由勝進故得未來者*彼可名修. 退住

下果時. 現在無漏得雖是彼因. 而非勝進

故不名修. 不由現在得修彼未來故. 但

由退故*彼得現前准婆沙文. 退上果得

下果. 下果不名修. 復從下果還得上果上

果名修. 此旣曾得. 如何名修. 豈不與此俱

舍相違解云未曾得有二. 一從來未曾

得. 二得勝曾得名未曾得. 如退上果後重

得時. 雖有昔曾得. 由勝進位得勝曾得

故. 亦名未曾得. 未曾得言含斯二義. 故非

此文曾得所攝又解曾得有三. 一得劣曾

得. 如退上果得下果時. 二得等曾得. 如

第二念已去得自類法. 三得勝曾得. 如退

上果後重得時. 此論據前二曾得22從多分

經數: 一八二一

經名: 俱舍論記卷第二十六

頁數: 四○二

上	欄

說. 故言曾得非所修也. 若據1少分得勝

曾得亦是所修. 婆沙據2此第三說3也. 各

據一義□不相違又解論意各別. 無勞

會釋. 餘文可知

爲唯約得說名爲修者. 此下第六通明四修

義. 此卽問也不爾者. 答. 云何者. 徵

修有四種至四除遣修者. 釋如是四

修依4何法立者. 問頌曰至立治修遣修

者. 就頌答中. 上兩句明得習二修. 下兩句

明治遣二修論曰至現具二修者. 釋

上兩句. 若現. 若未創得彼法名爲得修. 此

唯初念不通後也. 但至現在體現在前名

爲習修. 或名行修. 此通初後. 故正理云. 諸

未曾得功德現前. 及得未來所餘功德. 新修

得故皆名得修. 曾得未5曾功德現益. 現修

習故皆名習修(已上論文)雜心6擇品云. 習修者謂

曾得善法相續生(已上論文)彼說不然7豈有未曾

得8法體初現前不名習修. 應是譯家誤耳.

此二俱依有爲善立. 有爲簡異無爲. 善言

簡染無記. 故婆沙一百六云. 如契經說. 善

有爲法應修非餘. 所以者何. 若諸智者爲愛

果故. 精勤修習令漸增長說名爲修. 善有

爲法能得愛果. 謂得世間可愛異9熟增上

果故. 亦得出世離繫果故. 諸有智者精勤

修習. 從下至中從中至上. 令10速能獲得

所心愛果. 染無記11法及善無爲. 無如是用

故不名修(已上論文)問色不相應亦名修不

解云皆名爲修. 若生得善等*起者是生得善

攝. 若加行善等*起者是加行善攝. 諸論旣言

中	欄

諸有爲善皆名爲修. 是修何幾. 故品類足論

十五千問品修不修分別十二處云. 幾應修

等者12八13不應修. 四應分別. 謂色處或應修

或不應修. 云何應修. 謂善色處. 云何不應修.

謂不善無記色處. 聲處意處亦爾. 法處或應

修或不應修. 云何應修. 謂善有爲法處. 云何

不應修. 謂不善無記法處. 及擇滅(以此故知. 色等定是14修)

約世分別. 未來唯得. 起得得故有得修. 體

未現前無習修. 現具二修有法俱得故有

得修. 體現前故有習修問聞思二慧能

15修未來不解云不能修. 故婆沙一百八

十八云. 問此三念住誰現前修幾. 答聞所成

現在前時. 唯修聞非思修. 思所成現在前

時. 唯修思非聞修. 此中聞思刹那現前時.

以習修故名修. 非修未來以勢劣故. 16則

以此故唯修自不修他. 修所成現前時. 能

修三種. 聞思自力雖不能修未來. 而由

他力有未來修義(已上論文)治遣二修依有

漏法者. 釋下兩句. 明對治修除遣修. 此17之

二修依有漏法立. 此有漏法望對治道生

18邊有能治故名對治修. 對治卽是四種對

治. 故雜心19擇品云. 對治修者. 謂修四種對

治名爲對治修. 是有漏法敵對治20故(已上論文)若

望離縛義邊. 除遣惑縛名除遣修. 故正理

七十四云. 於身等法得能治故. 所治身等

名對治修. 故於身21等得對治時. 卽說22名

爲修於身等. 餘有漏法類亦應然. 緣身等

境煩惱斷23故. 說身等法名除遣修. 故緣

身等煩惱斷時. 亦說名爲修於身等. 餘有

下	欄

漏法例亦應然. 此二但依有漏法立. 又婆沙

一百五十五云. 問眼等根云何不修. 復云何

修. 答乃至24眼等諸根. 對治道未生名不修

根. 此依對治修說. 又乃至緣眼等所有煩

惱. 未斷未知名不修根此依除遣修說. 若

眼等諸根對治道已生名爲修根. 此依對治

修說. 又緣眼籌所有煩惱. 已斷已知名爲

修根. 此依除遣修說故有漏善至前後

二修者. 對辨寬狹. 故有漏善具足四修. 若

望善義邊有得習二修. 若望有漏義邊有

治遣二修. 故具四種. 無漏有爲具前得習

二種修也. 餘有漏染及25無記法. 具後治遣

二種修也. 故婆沙一百五云. 然四種修歷法

分別. 應作四句. 有法是前二修非後二修.

謂無漏有爲法有法是後二修非前二修.

謂染汚及無覆無記有爲法有法是前二修

亦是後二修. 謂26善有漏法有法非前二

修亦非後二修. 謂無爲法外國諸師至

27乃至廣說者. □異說. 此論名外國諸師. 婆

沙云西方諸師. 在迦濕彌羅國外故名外

國. 在迦濕彌羅國西故名西方. 說修有六.

於前四上加防觀二修. 防護諸根名防護

修. 觀察身故名觀察修. 婆沙名分別修. 名

異義同. 前經證防護修. 後經28證觀察修

迦濕彌羅國至29卽治遣修攝者. 正義通

經. 迦濕彌羅國諸論師30云. 所言防護觀察

二修. 應知卽是前四修中. 對治除遣二修所

攝. 於根及身. 若望能防能護能觀31察義

邊名對治修. 若望所防所觀遣惑義邊名

經數: 一八二一

經名: 俱舍論記卷第二十七

頁數: 四○三

上	欄

除遣修上來1明四修皆據正修. 若據當

修與前差別. 故正理七十四云. 有於此中

約當修義分別諸法具修多少. 有法具四

名爲當修. 有法具三. 有法具二. 有法具

一. 有法全無. 謂善有漏未永斷時. 可得可

生具足四種. 此未永斷故當2具治遣修.

以可得故當具得修. 是可生故當具習修.

已得可生具三除得. 可得不生具三除習.

已得不生及不可得已生具二. 謂治遣修.

3及染無記未斷亦爾. 若善有漏已永斷時.

可得可生具得習二. 可得不生具一謂得.

已得可生具一謂習. 有爲無漏應知亦爾.

除前所說皆是全無. 謂無漏法中已得不生

等若不生法不住身中. 但由得故卽名

修者. 應許擇滅亦名爲修. 無差別故此

難非理. 彼同類法住身中故. 謂不生法雖

不住身. 同類住身名修無失. 又彼由得

爲果住故. 謂未來世不生善法. 由今得生

表爲果住. 義言我等闕緣不生. 非謂今時

不蒙招引. 擇滅異此不可爲例. 又未來世

不生善法. 亦有因力攝益現身. 擇滅不然

故無修義. 又由擇滅唯是果故. 謂修本爲

獲得勝果. 滅非有果故不應修. 又由擇

滅無增減故. 謂可修法依下至中. 依中至

上. 擇滅不爾. 於修無用故

俱舍論記4卷第5二十六

6保延元年七月十九日於大道寺點了

中	欄

7俱舍論8記9卷第10二十七

沙門釋11光述

分別智品第七之12二

如是已辨至今當顯示者. 此下當品大文第

二明智所成德. 就中. 一結前生起. 二別明

此卽結前生起於中先辨至有十八

種者. 此下第二別明. 就中. 一明不共法. 二

明共功德就明不共法中. 一擧13數標

名. 二依名別解此下第一擧數標名. 就

中. 一生起. 二問. 三釋. 此卽生起何謂

十八者. 此卽問也頌曰至故名不共者.

此卽釋也

且佛十力相別云何者. 此下第二依名別解.

就中. 一明佛十力. 二明四無畏. 三明三念

住. 四明佛大悲. 五明佛同異就明佛十

力中. 一明佛心力. 二明佛身力此下第

一明佛心力. 此卽問也. 頌曰至於境無□故

者. 就頌答中. 初六句出體. 次兩句依地. 次一

句依處依身. 後一句釋力義論曰至

十智爲14性者. 釋初句. 處謂是處. 稱合道理

相容受義名爲是處. 如說善因感愛果等.

定有是處. 非15合道理不相容受義名爲

非處. 如說善因感非愛果等. 必無是處.

16此處非處通一切法. 以一切法皆有是處

非處義故. 智能知此處非處故名處非處

智力具以如來十智爲性. 以佛十智隨應

下	欄

皆知處非處故. 故顯宗三十六云. 知一切

法自性功能理定是有. 名爲處智. 知一切法

自性功能理定非有. 名非處智. 此智通緣

情非情境. 與一切智皆不相違. 恐於略說

少功難悟. 故復此中折出餘九二業

異熟至謂除滅道者. 釋第二句. 知是類業

感是異熟. 名業異熟智力. 頌但言業. 影顯

異熟. 此業異熟. 若遠相望說業爲因. 異熟

是果. 若細分別. 刹那前後自類相望. 皆有因

果. □通苦集. 故十智中八智爲性. 除滅道

智. 不緣苦集業異熟故. 故顯宗云. 謂善分

別如是類業感如是類諸異熟果. 無□□智

名業異熟智力. 或說名爲自業智力. 謂善

分別如是類果. 是自所造業力所招. 非妻

子等所能與奪. 如是類業必招自果. 不可

貿易. 無□□智名自業智力. 婆沙三十名業

法集智力. 業是因. 法是果. 集通因果. 業是

能集. 法是所集. 與此俱舍名異義同

三靜慮至等至智力者. 此下釋第三句靜

慮. 謂四靜慮解脫. 謂八解脫等持. 謂三

三摩地等至. 謂八等至此等□是定之

異名. 智能如實知靜慮等. 名靜慮等智力

四根上下智力者. 知信根等上下差別.

名根上下智力. 故顯宗云. 若如實知諸有情

類能17逮勝18德根品差別. 無□□智名根上

下智力. 雖有中根. 而待勝劣是劣勝攝故

19不別顯. 此中根名爲目何法. 謂目信等.

斷善根者總相續中亦有去來信等善法. 或

目意等五種種勝解智力者. 知有情

經數: 一八二一

經名: 俱舍論記卷第二十七

頁數: 四○四

上	欄

類種種勝解1意樂差別. 名種種勝解智力.

勝解卽是心所法也. 故顯宗云. 若如實知諸

有情類*意樂差別無□□智. 名種種勝解

智力. *意樂勝解名差別故六種種界

智力者. 知有情類種種界性名種種界智

力. 故顯宗云. 若如實知諸有情類前際無始

數習所成志性. 隨眠及諸法2姓種種差別.

無□□智名種種界智力. 應知此中界. 與

志性隨眠法*姓名之差別如是四力

至謂除滅智者. 如上所明四力所緣定根

解界皆通苦集道諦所攝. 故此四力皆九

智性. 不緣無爲故除滅智七遍趣行

智力至十智爲性者. 釋第四句. 一切諸行隨

其所應. 皆能趣果名遍趣行. 佛於一切遍趣

行中. 皆如實知名遍趣行智力. 前解九智除

滅. 准此所趣果唯是滅. 後解十智通知因

果. 故顯宗云. 謂如實知生死因果. 及知盡

道無□□智. 名遍趣行智力八宿住

至皆俗智性者. 釋第五句. 知昔過去宿住曾

事. 故名宿住隨念智力. 以念强故此中別

標. 隨3更事念故名隨念. 於未來世死此

生彼名爲死生. 智如實知名死生智如是

二力□是事觀. 皆俗智性. 故顯宗云. 謂如實

智自他過去宿住差別. 無□□智名第八力.

若如實知諸有情類於未來世諸有續生. 無

□□智名第九力. (已上論文)其死生智若據根本.

是天眼通唯緣現在. 言緣未來. 據通所引

眷屬說也. 如下六通當更別釋十漏

盡智力至十智爲性者. 釋第六句. 漏盡是滅.

中	欄

餘文可知. 又顯宗云. 此後三力卽是三通. 以

六通中此三殊勝. 在無學位立爲三明. 在

如來身亦名爲力. 神境天耳設在佛身. 亦

無大用故不名力. 且如天眼能見有情善

惡趣中異熟差別. 由此能引殊勝智生. 亦正

了知能感彼業. 由此建立死生智名. 神境

天耳無此大用. 是故彼4亦不立爲力. 然不

別說他心力者. 義已攝在根等力中. 以他

根等中有心心所故已辨自性至男子

佛身者. 釋第七第八第九句. 第八宿住隨

念智力. 第九死生智力. 五通性故. 依四本

定. 餘八通依十一地. 俗智寬故. 依身可知

又約念住分別者. 如婆沙5三十四云. 念

住者種種勝解智力. 宿住隨念智力. 唯法念

住. 死生智力. 唯身念住. 漏盡智力. 若緣漏

盡境故則法念住. 若依漏盡身故則四念

住. 隨力皆四念住解云勝解智力. 別緣心

所勝解法故唯法念住. 宿住隨念智力. 通緣

過去五蘊爲境. 亦唯法念住. 死生智力. 緣

色法故唯身念住. 漏盡智力. 兩說如文餘

六種力皆四念住. 於六種中處非處業異

熟遍趣行智力. 此三通四. 相顯可知定

力通四者. 定言總攝相應俱有. 若知隨轉

色. 是身念住. 若知受心. 是受心念. 若知

餘法. 名法念住根力通四者. 根謂信等

善根. 或意根等故通四念住界力通四

者. 界者卽是志性隨眠. 及諸法*姓故亦通

四已辨依身何故名力者. 釋後一句. 此

卽問也以於一切至生多少等者答. 以

下	欄

於一切所知境中. 智無□轉故名爲力. 由

此十力唯依佛身. 所以者何. 唯佛已除諸惑

習氣. 於一切境. 隨欲能知. 餘二乘等與此

相違. 雖亦有智於境有□. 故不名力. 如

舍利子捨心度人. 昔佛在世時有一人. 誓多

門首心度出家. 舍利子等觀知此人. 八萬劫

來未種解脫分善. 以無出家因緣故捨而

不度. 其人歎恨心度不捨. 後佛來見. 度令

出家. 說法獲果. 舍利子等怪而請問. 佛告

彼曰. 我昔過去於那伽羅喝國. 共北國人.

掃灑街衢. 嚴諸供具. 欲請定光如來供養.

時心度人入城賣柴. 因知此事遂卽發願

我更取柴得錢供養. 至彼山中遂被□食.

臨欲命終. 欲稱彼佛名號. 忘6而不憶. 乃

云南無城中欲所迎者. 卽名7種順解脫分

善. 雖昔起善. 由時遠故. 舍利子等而不能

知問聲聞極疾三生. 極遲六十劫. 如何八

萬不入聖耶解云三生六十據相續修.

若有間斷無妨多劫問昔未曾起順決

擇分. 今生如何能入聖耶解云彼昔亦曾

起順決擇分善. 故於今生入聖獲果又

如舍利子不能觀知鷹所逐□前後二際

生多少等. 如大智度論云. 佛在祇洹住. □

時經行. 是時有鷹逐□. □飛來佛邊8住.

佛經行過之影覆□上. □身安9隱. 怖畏卽

除. 不復作聲. 後舍利子影到□. 便作聲戰

怖如初. 舍利弗白佛言. 佛及我身俱無三

毒. 以何因緣佛影覆□□便無聲不復怖

畏. 我影覆上□便作聲戰怖如初. 佛言. 10汝

經數: 一八二一

經名: 俱舍論記卷第二十七

頁數: 四○五

上	欄

三毒習氣未盡. 以是故汝影覆之怖畏不

除. 汝觀此□宿世因緣幾世作□. 舍利弗

卽時入宿命智三昧. 觀見此□從□中來.

如是一二三世乃至八萬大劫. 常作□身.

過是已往不復能見舍利弗從三昧起白

佛言. 是□八萬大劫中常作□身. 過是已

前不能復知. 佛言. 汝若不能盡知過去世.

試觀未來世. 此□何時當脫. 舍利弗卽入

願智三昧. 觀見此□. 一二三世乃至八萬

大劫. 未脫□身. 過是已往亦不能知. 從三

昧起白佛言. 我見此□從一世二世. 乃至

八萬大劫未[&FFFF]#□身. 過此已往不復能知.

我不知過去未來齊限. 不審. 此□何時當

脫. 佛告舍利弗. 此□非諸聲聞獨覺所知

齊限. 後於□河沙等大劫中. 常作□身. 罪

訖得出. 輪轉五道後得爲人. 經五百世

中乃得利根. 是時有佛度無量阿僧祇衆

生. 然後入無餘涅槃. 遺法在世. 是人作五

戒優婆塞. 從比丘聞讚佛功德. 於是初發

心願欲作佛. 然後於三阿僧祇. 行六波羅

1蜜. 十地具足得作佛. 度無量衆生已入無

餘涅槃. 是時舍利弗向佛懺悔. 白佛言. 我

於一□尙不能知其本末. 何肉諸法. (亦由時遠而不)

(知也)

如是諸佛至此觸處爲性者. 此卽第二明佛

身力論曰至那羅延者. 此釋初句

那羅延. 此是神名. 此云人2種有餘師

言至無邊心力者. 釋第二句. □異說

大覺獨覺至力有勝劣者. 復對三人支節相

中	欄

連對願差別. 大覺支節相連似龍蟠結. 獨

覺支節相連似連鎖. 輪王支節相連似相鉤.

故三相望力有勝劣. 准婆沙三十. 支節相鉤

是銅輪王. 若據金輪骨節連鎖那羅延

力其量云何者. 釋第三句. 此卽問也十

十倍增至成那羅延者. 答. 於凡象等十十倍

增故. 說後後力增前前十倍. 一凡象. 謂西

國凡受用象. 二香象. 西國別有一類好象名

爲香象. 擬戰時用. 三摩訶諾健那(此神名. 此云大露形)四

□羅塞建提(亦是神名. □羅此云勝. 塞建提此云蘊)五伐浪伽(亦是神名. 此)

(云妙支)六遮努羅(亦是神名. 此云執持. )七那羅延(如前說)有說可

知於所說中唯多應理者. 上來總有三

說. 如來身力. 論主評取法救所說. 故言於

三說中唯多應理. 正理顯宗亦同此說

如是身力至離七外別有者. 釋第四句. 此

中兩說. 一說力是所觸中大種差別. 若大種

勝卽名爲力. 異餘大種故名差別. 有說8力

是所造觸. 離七外別有力觸. 此非正義. 又

婆沙三十辨身力身劣中總有五說. 一說四

大無偏增. 强勝名身力□弱名身劣. 第二

說地增名身力. 水增名身劣. 此說大種增.

第三說重增名身力. 輕增名身劣. 第四說

離七所造觸. 外別有所造觸. 名身力身劣.

第五評曰應作是說. 卽四大種及所造觸. 俱

是身力身劣自性. 謂若調和俱名身力. 若不

調和俱名身劣. 正理意同婆沙. 俱舍初說

當婆沙初說. 第二說當婆沙第四說. 俱舍旣

無評家. 卽以婆沙第五評家爲正又解

下	欄

俱舍非以婆沙評家爲量. 若作此解以初

師爲正又解俱舍言力是所觸中大種差

別者. 是經部義. 彼宗觸中大種是實. 餘皆是

假. 依大種立故. 今說力是大種差別. 論主

意4朋經部. 故□彼宗此解似勝

佛四無畏至初十二七力者. 此卽第二明四

無畏論曰至如第七力者. 佛四無畏如

經廣說. 一我於諸法皆正等覺. 若外難言

非正等覺. 如理爲釋無怖畏故十智爲性.

如前第一處非處力. 二我於諸漏皆得永

盡. 若外難言非漏永盡. 如理爲釋無怖畏

故. 或以六智爲性. 或以十智爲性. 如前

第十漏盡力說. 三我爲弟子說能障法染

必爲障. 若外難言染非能障. 如理爲釋無

怖畏故八智爲性. 如前第二業異熟力. 四

我爲弟子說能出道修必出苦. 若外難言

道非出苦. 如理爲釋無怖畏故. 或以九智

爲性. 或以十智爲性. 如前第七遍趣行力.

故婆沙三十一云. 一正等覺無5畏. 如契經

說. 我是諸法正等6覺者. 若有世間沙門梵

志天魔梵等. 依法立難. 或令憶念於如

是法非正等覺無有是處. 設當有者我

於是事正見無由. 故得安隱無怖無畏自

稱. 我處大仙尊位. 於大衆中正師子吼轉

大梵輪. 一切世間沙門梵志天魔梵等所不

能轉. 二漏永盡無畏. 如契經說. 我於諸漏

已得永盡. 若有世間沙門梵志天魔梵等

依法立難. 或令憶念有如是漏未得永

盡無有是處. 設當有者乃至廣說. 三說障

經數: 一八二一

經名: 俱舍論記卷第二十七

頁數: 四○六

上	欄

法無畏. 如契經說. 我爲弟子說能障法染

必爲障. 若有世間沙門梵志天魔梵等依

法立難. 或令憶念有此障法染不爲障

無有是處. 設當有者乃至廣說. 四說出苦

道無畏. 如契經說. 我爲弟子說能出道. 修

必出苦. 若有世間沙門梵志天魔梵等依

法立難. 或令憶念修如是道不能出苦

無有是處. 設當有者我於是事正見無由.

故得安隱無怖無畏. 自稱我處大仙尊位.

於大衆中正師子吼轉大梵輪. 一切世間

沙門梵志天魔梵等所不能轉. 又婆沙三

十一云. 如是所說十力四無所畏. 一一1力

攝四無畏. 一一2四無畏攝十力故. 則有四

十力四十無畏. 然前說初無畏卽初力. 第二

無畏卽第十力. 第三無畏卽第二力. 第四無

畏卽第七力者. 依相顯說. 理實世尊成就

四十力四十無畏. 依根本說但言成就十

力四無所畏如何於智立無畏名者.

問此無畏名至目諸智體者. 答文可知

理實無畏至體卽是智者. 論主解. 理實

無畏是智所成. 智卽是因. 無畏是果. 不應

說言體3卽是智. 故正理七十4云云. 如何可

說無畏卽智. 應言無畏是智所成. 理實應

然. 但爲顯示無畏以智爲親近因. 是故就

智出無畏體. 夫無畏者. 謂不怯懼. 由有智

故不怯懼他. 故智得爲無畏因性又

解論主□經部解. 離智別有無畏體性. 正

理若言離智別有其體是何

佛三念住至緣順違俱境者. 此卽第三明三

中	欄

念住. 問及頌答論曰至第三念住者. 釋

上句三念住及下一句. 初指經說. 二別釋三.

一緣順境不生歡喜住正念5知. 二緣違

境不生憂戚住正念*知. 三緣順違不

生歡戚住正念*知. 正理論云. 6如前說

四今復說三. 可總說言念住有七. 今三攝

在前四中故. 謂在緣外法念住攝. 又婆沙

三十云. 如是三種不共念住. 應知亦攝在

處非處智力. 廣分別義如理應思此

三皆用念惠爲體者. 釋上一句中念惠. 此卽

出體諸大聲聞至不共佛法者. 問. 此三

念住聲聞亦能具. 如何唯佛名不共法

唯佛於此至得不共名者. 答. 唯佛於此弟子

歡戚. 不但7惑除幷習亦斷. 故名不共. 聲

聞猶有歡戚習故或諸一切出家弟子. 皆

隨屬佛有順. 有違. 及有順違. 應甚歡戚.

佛能不起可謂希奇. 非屬諸聲聞不起

歡戚非奇特故. 諸聲聞等雖有弟子. 但相

依住非眞隨屬. 若眞隨屬唯佛大師. 故唯在

佛得不共名

諸佛大悲至異悲由八因者. 此卽第四明佛

大悲論曰至如共有悲者. 釋初句. 如

來大悲俗智爲性. 若異此俗智者. 則不能

緣一切有情. 亦不能作三苦行相. 如共有

悲無嗔爲性. 唯緣欲界有情作苦苦行相

此大悲名依何義立者. 釋第二第三句.

此卽問也依五義故至能齊此故者. 答

文可知此與悲異至哀愍異故者. 釋第

四句. 明大悲異悲. 大悲無癡爲性. 悲無嗔

下	欄

爲性. 大悲三苦行相. 悲苦苦行相. 大悲緣

三界有情. 悲緣欲界有情. 大悲依第四靜

慮. 悲通依餘靜慮. 大悲唯依佛身. 悲通依

餘身. 大悲離有頂證得. 悲離欲界證得. 大

悲事成. 悲但希望. 大悲於一切有情平等拔

苦. 悲不平等但拔欲界有情苦故問此

大悲何力攝答處非處智力攝. 以佛世尊

不共功德多分. 攝在處非處智力中故

已辨佛德至諸佛有差別者. 此卽第五明佛

同異. 結問頌答論曰至等究竟故者. 釋

上兩句. 由三事等. 一由三無數劫福德智慧

二種資糧等圓滿故. 二由五分法身等成辨

故. 三由利他所化有情等究竟故由壽

種姓至機宜別故者. 釋下兩句. 顯佛差別.

或有諸佛壽年一百. 或有諸佛壽二萬等

種謂種類. 此據總說. 姓卽種中差別姓也.

應知種中各有多姓. 喬答摩是刹帝利中之

一姓. 喬中所8生名喬答摩也. 舊云瞿曇

訛也. 曾聞往昔刹帝利種被賊簒位. 父死子

逃. 有仙人慈收其子養. 意念其種不絶

後嗣. 後漸長大. 有瞻星者白彼怨王. 刹帝

利種還有星9玉. 怨王出賞10募11人令12捉.

仙行去. 後遂被捉獲. 將送怨王. 怨王逐令

□身令罪. 13仙還所止. 不見小兒. 觀知所

在來至其所. 知不可言. 遙勸小兒令起

世情. 冀留遺體. 小兒苦惱有志不從. 仙化

*蜜雲爲其掩障. 細雨沽灑暫息苦飢. 現一

女人以動其14想. 小兒緣此泄精於地. 仙

以牛糞承□而歸. 15致甘蔗園. 因日光觸

經數: 一八二一

經名: 俱舍論記卷第二十七

頁數: 四○七

上	欄

糞團開割. 生一男子. 形容殊妙. 後長爲王.

因以相傳爲牛糞種. 或名地種. 或名日種

迦葉波. 此云飮光. 卽婆羅門種中之一姓

也或有諸佛身長丈六. 或有諸佛復過

於此. 或有諸佛般涅槃後法住千1年. 或有

諸佛般涅槃後法住七日等. 餘文可知

諸有智者至深生愛敬者. 此下因前義便略

明佛德勸人修學標名擧數其三者

何者. 問一因圓德至三恩圓德者. 答.

列三德名初因圓滿至修無慢故者. 此

下別釋. 此釋因圓德復有四種. 如文可知

次果圓德至踰百千日者. 釋第二果圓

德亦有四種. 一智. 二斷. 三威勢. 四色身

就智圓德復有四種. 一無師智. 由自悟故.

二一切智. 知諸法體. 三一切種智. 知諸法

用別. 或一切智知諸法自相. 一切種智知諸

法共相. 或一切智證眞理. 一切種智達俗

事. 四無功用智. 不作加行任運起故二

斷圓德復有四種. 一一切煩惱障斷得擇滅.

二一切定障不染無知斷得非擇滅. 三卽前

二障斷已不退名畢竟斷. 簡異鈍根. 四不

但斷煩惱2幷習氣亦斷. 簡異二乘. 惑之習

氣無有別體. 但習無時說名爲斷. 斷無別

體. 此中亦應別說斷根障等. 言斷定障.

影顯可知以類同故. 或略不說. 又准此中

所明. 斷得通於二滅. 或正斷德唯是擇滅.

若據兼說通非擇滅. 此文斷德據正及兼.

故通二滅. 前明斷德. 據正以3論故唯擇滅

第三威勢圓德亦有四種. 一於外境或

中	欄

時先無. 今□化有. 或時先有. 變轉異本. 化

變4住持自在威勢. 二於壽量或促至八十.

或5劫延三月自在威勢. 三於空於障於極

遠中皆6能速行. 或偃臥空中或極障能度.

或極遠速行. 或小芥子大妙高山展轉相入.

自在威勢. 四佛所至處能令世間華果等物.

種種本性法爾轉變殊勝於前. 希奇威勢

又威勢圓德復有四種如文可知第四色

身圓德亦有四種. 一具三十二衆相. 二具

八十隨好. 三具大力. 力如前說. 第四可知

後恩圓德至善趣三乘者. 於前三中後

恩圓德亦有四種. 謂令永解脫三惡趣爲

三. 令永解脫善趣生死爲一. 故名爲四

或能安置善趣爲一. 復能安置三乘爲三.

故名爲四總說如來至如大寶山者. 總

說如上. 別說難窮. 此則顯佛三德寶山

有諸愚夫至不能信重者. 傷愚不信

諸有智者至後必得滅者. 讚智獲福. 依佛

引生五種果故. 一得不空果. 以見佛時必

得果故. 二得可愛果. 三得殊勝果. 四得速

疾果. 五得究竟涅槃果故. 引頌可知. 正理

顯宗釋佛因果恩德三種. 7又同此論

已說如來至今當辨者. 此下大文第二明共

功德. 就中. 一8總標名二別解釋此卽總

標結前生起頌曰至亦共異生者. 明佛共

德. 謂無諍願智四無□解六神通四靜慮

四無色八等至三三摩地此云等至四

無量八解脫八勝處十遍處等. 隨其所應.

謂前三門唯共二乘. 通靜慮等亦共異生.

下	欄

正理論云. 雖佛身中一切功德行相淸淨殊

勝自在. 與聲聞等功德有殊. 然依類同說

名爲共前三門中至欲界有事惑者. 此

下第二別9解. 就中. 一明共聖德. 二明共

凡德就明共聖德中. 一明無諍行. 二

明修願智. 三明無□解. 四依10邊定得

此卽第一明無諍行論曰至俗智爲性

者. 釋第一句. 釋名出體. 故正理云. 然一切

諍總有三種. 蘊言煩惱有差別故. 蘊諍謂

死. 言諍謂□. 煩惱諍謂百八煩惱. 由此俗智

力能. 止息煩惱諍故. 得無諍名第四

靜慮至他身煩惱者. 釋第二句. 第四靜慮爲

其所依. 四樂通行中最爲勝故. 不動簡前五

種姓. 應果簡有學. 第六種姓不動應果能起.

非餘五種姓及有學人能起. 餘尙不能自

防起惑. 肉能止息他身煩惱此唯依

止至總緣境故者. 釋下兩句. 此唯依止三洲

人身. 性猛利故非依餘處. 謂緣欲界未來

有事修斷煩惱. 勿他煩惱緣已生故. 諸見

所斷無事煩惱. 不可遮防. 迷諦理生. 內起

隨應總緣境故

辨無諍已至爲所緣故者. 此卽第二明願智.

釋名可知. 此願智自性是世俗智. 地是第四

定. 種姓是不動. 身是三洲人身. 與無諍同.

但所緣別. 以能遍緣三界三世一切法故

毘婆沙者至如田夫類者. 毘婆沙者有

作是言. 願智不能證知無色. 觀彼將入

無色因行寂靜相別. 卽能比知無色界果.

觀彼初出無色界心. 等流果別猶寂靜故.

經數: 一八二一

經名: 俱舍論記卷第二十七

頁數: 四○八

上	欄

與彼無色心相似名爲等流. 卽能比知前

無色因. 如田夫類見芽知種. 見種知芽. 此

非正義. 應作是說. 證知無色. 故婆沙一百

七十九云. 問云何願智知無色界. 有說由觀

等流及行差別. 如觀行路之人知所從至.

有說若爾願智應是比量智非現量智. 應

作是說. 此願智不觀因而知果. 不觀果

而知因. 故此智是現量智非比量智又婆

沙云. 問宿住隨念智. 與緣過去願智何差

別. 復次宿住隨念智. 知有漏五蘊. 此願智

知有漏無漏諸蘊. 復次宿住隨念智. 知欲

色界五蘊. 此願智知三界及不繫諸蘊. 復次.

宿住隨念智. 知諸蘊共相. 此願智知諸蘊自

相及共相又云. 問他心智與緣現在願

智何差別. 復次. 他心智緣一物爲境. 此願

智緣一物或多物爲境. 復次. 他心智緣自

相境. 此願智緣自他相續. 復次. 他心智緣

他相續. 此願智緣自他相續. 復次. 他心智

緣心心所法. 此願智緣五蘊又云. 問云

何願智能知未來. 有說以過去現在比知.

如田夫下種已比知有如是果生. 彼亦如

是. 有說. 若爾願智應是比量智非現量智.

應作是說. 此願智不待觀因而能知果. 是

故此智是現量智非比量智諸有欲起

至皆如實知者. 此明加行. 將起願智先

發誠願心知彼願. 順逆出入八有1心定. 乃

至後時便入邊際第四靜慮以爲加行. 從

此定無間隨前所入邊際定勢力勝劣. 如先

願力引正智2起. 此名願智. 於所心境皆

中	欄

如實知

已辨願智至餘如無諍說者. 此卽第三明四

無□解論曰至兼顯所緣者. 此釋初

頌. 於境領悟決斷無□名無□解. 是利根故

名無退智. 謂無退智緣能詮法名句文身

立爲第一. 正理七十六云. 趣所詮義說之

爲名. 卽是表召法自性義. 辨所詮義說之

爲句. 卽是辨了法差別義. 不待義聲獨能

爲覺生所依託說之爲文. 卽是迦遮□

多波等. 理應有覺不待義聲. 此覺不應

無所緣境. 此所緣境說之爲文. 文謂不能

親目於義. 但與名句爲詮義依. 此三能

持諸所詮義. 及軌生解故名爲法. 卽三自

性說之爲身. 自性體身名差別故. 三與聲

義極相□雜. 爲境生覺. 別相難知. 故說身

言顯有別體(已上論文)除名句文緣所詮

義. 立爲第二義無□解緣諸方域種種言

詞. 立爲第三詞無□解緣應正理無滯

□說. 此無滯說名之爲辨. 及緣自在任運

現前定慧二道. 由有道故善應物機能無

滯說. 道是辨因亦名爲辨. 立爲第四辨無

□解. 故正理云. 若無退智緣應正理無滯

□說. 及緣自在定慧二道立爲第四. 卽於

文義能正宣揚無滯言詞說名爲辨. 及諸所

有已得功德. 不由加行任運現前自在功能

亦名爲辨. 此能起辨立以辨名. 了辨及因

智名辨無□解

廣如彼釋. 此則總說無□解體. 兼顯所緣

於中法詞至無尋伺故者. 釋第五第六

下	欄

句. 四中法詞二無□解唯俗智攝. 非無漏智

緣名身等及世言詞事境界故. 此卽出體

言依地者. 法無□解通依五地. 謂依欲界

四本靜慮. 以於上地無名等故. 彼不別

緣下名等故. 又婆沙一百八十云. 地者法無

□解. 有說在二地. 謂欲界初靜慮. 有說在

五地. 謂欲界四靜慮. 有說在七地. 謂欲界

未至靜慮中間. 及四靜慮然無評家. 解云

初說據名隨語繫故. 說法無□解但依二

地. 後二說據名隨身繫. 說法無□解通依

3上地. 以緣法難要依自地4緣自地法.

此論正理顯宗. □同婆沙第二說以五地

爲正. 詞無□解唯依二地. 謂依欲界初

本靜慮. 以於上地無尋伺故定無言詞.

以緣詞難唯自地故義無□解至皆得

起故者. 釋第七第八句. 義無□解或十智

攝. 或六智攝. 謂若諸法皆名盡義. 義無□解

則十智攝. 婆沙有說八智爲性除盡無生.

以無□解是見性故. 若唯涅槃名爲義者.

義無□解則六智攝. 謂俗法類滅盡無生.

婆沙有說四智爲性除盡無生. 以無□解

是見性故. 辨無□解九智所攝. 謂唯除滅.

以緣言說定慧道故. 婆沙有說七智. 除

盡無生. 以無□解是見性故. 此卽出體

言依地者. 此二通依一切地起. 謂依欲界

乃至有頂. 言說唯在欲初定中. 辨無□解如

何通九. 辨無□解於說及道. 許隨緣一皆

得起故. 故通九地施設足論至四種次

第者. 述施設論. 釋此四言. 緣名句文無

經數: 一八二一

經名: 俱舍論記卷第二十七

頁數: 四○九

上	欄

退轉智立法無□解. 緣此名等所詮諸義無

退轉智立義無□解. 緣卽此義一言二言

多言男聲言女聲言非男非女聲言等別. 無

退轉智. 立詞無□解. 緣此言詞無滯□說.

及說所依定慧二道. 以有此道方能說故.

無退轉智立辨無□解. 先起能詮次方取

義. 旣取義已方乃有言1說無滯□. 由此

先後顯四次第有餘師說至無滯□

者. □異說. 詞辨同言故相對明. 法義差別

故不對顯傳說此四至無□解故者. 此

明加行. 毘婆沙師有傳說. 此四無□解生如

次. 串習算計名句文身爲法無□解加行.

串習佛語解諸法義爲義無□解加行. 串

習聲明論言詞爲詞無□解加行. 串習因

明論宗因喩等立破道理爲辨無□解加

行. 若於四處未得善巧. 必不能生無□

解故. 此非正義理實一切至能爲加

行者. 論主述正義. 理實一切無□解生. 唯

學佛語能爲加行. 以佛語中具明法義

詞辨四故. 故婆沙一百八十評家云. 如是說

者. 四無□解皆以習佛語爲加行. 如於

一伽陀中應如是說彼名習如是說名.

是法無□解加行. 應如是解彼義習如是

解義. 是義無□解加行. 應如是訓彼詞習

如是訓詞. 是詞無□解加行. 應如是無滯

說. 習如是無滯說. 是辨無□解加行. 是故

四無□解皆以習佛語爲加行如是

四種至可名爲得者. 釋第九句. 顯得必具.

以得第四邊際定時. 四無□解起自在故.

中	欄

名具得四. 故下文言. 詞無□解雖依彼得.

而體非彼靜慮所收. 又正理云. 有餘師言.

有不具得. 無理得一. 必令得四此

四所緣至如無諍說者. 釋第十句. 此顯同

異. 此四無□所緣自性依地三種. 與前無

諍差別如是. 種姓依身如無諍說. 謂不動

2種姓依三洲人身. 又婆沙一百八十云. 世

者皆墮三世. 法辨二無□解緣三世. 詞無

□解過去緣過去. 現在緣現在. 未來生者

緣未來. 不3生緣三世. 有說法與詞同. 有說

法詞辨三無□解. 過去現在緣過去. 未來

緣三世. 義無□解或有欲令唯緣離世. 或

有欲令緣三世及離世. 然無評家

如是所說至佛餘加行得者. 此卽第四明依

邊際定得論4曰至邊際定得者. 釋初

句. 此明六種依邊際得. 邊際力所引發故

邊際靜慮至靜慮所收者. 釋第二句邊際

六. 總而言之. 邊際靜慮體有六種. 於前六

中除詞無□. 以在欲界及初定故. 取五少

分. 以五有通非邊際故. 故取少分加餘

邊際. 卽延促等. 故正理云. 邊際靜慮體有六

種. 前六除詞. 餘五少分及除此外. 復更有

餘加行所得上品靜慮. 名邊際定. 故成六種.

(已上論文)詞無□解雖依第四邊際靜慮. 起自

在故說名爲得. 如佛盡智時說名得滅定.

據起自在故. 前文說四無□解一5時得也.

然詞無□解欲初定繫. 得邊際時. 而體非

彼靜慮所收. 又依婆沙一百八十云. 此中願

智攝願智邊際智無諍智四無□解. 如願

下	欄

智應知. 義無□解亦爾. 邊際智不攝詞. 餘

如願智說. 無諍智攝無諍智願智邊際智

義無□解. 不攝法詞辨三無□解. 如無諍

應知. 法詞辨三無□解亦爾. 如其所應各

說自攝. 除無諍詞無□解. 又不攝邊際智.

此七種皆依邊際定得. 邊際定力所引發

故. 邊際靜慮體有六種. 謂七除詞. 以第四

靜慮最上品名邊際故云願智若依殊

勝. 及依初起. 但依第四. 若依非勝. 及依後

起. 亦通下地乃至欲界. 諸論中言願智依

第四者. 據勝及初. 婆沙通據非勝後起. 故

說願智攝詞無□6解. 又據諸法通名義故.

故義無□如願智說. 又邊際智唯在第四. 故

不攝詞. 又無諍智緣未生惑故. 不攝法

詞辨三. 又法詞辨三所緣各異故. 不緣未

生惑故. 不攝無諍. 又詞無7□唯欲初定

故. 不攝邊際智. 此七雖復繫地不同. 皆依

邊際定力引發得邊際名但依第四靜

慮故者. 釋後定此一切地至得邊際名

者. 釋第三句. 總開三章. 一此一切地遍所

隨順故. 二增至究竟故. 三得邊際名

云何此名至遍所隨順者. 此釋初章. 問答可

知云何此名至名至究竟者. 釋第二章.

問答亦可知如是靜慮至及實際言者.

釋第三章. 如是靜慮得邊際名. 此中邊名

顯無越義. 勝無越此定故此定名邊. 際言

爲顯類義. 謂此定中有多種類相似義故.

如說四際. 謂一頌中四句分齊. 或如一界

四海分齊. 皆是種類相似義也. 或顯極義. 如

經數: 一八二一

經名: 俱舍論記卷第二十七

頁數: 四一○

上	欄

說金剛實際. 或如說言諸法實際所謂涅

槃. 皆是極義除佛所餘至自在轉故者.

釋第四句. 除佛所餘一切聖者所說六種. 唯

加行得非離染得. 非皆得故. 若別修邊際

定者得. 若不修者不得. 唯佛於此六種功

德亦離染得. 後隨現前不加行然婆

沙明願智無諍智中皆言. 如是說者. 若決

定可得者彼離染得. 盡智時得故. 後加行現

在前. 佛不加行. 獨覺下加行. 聲聞或中或

上. 然有願智無1諍. 由邊際定加行故得.

加行故現在前解云婆沙2通據少分故.

說二乘亦有離染得. 俱舍以二乘離染得不

定故. 但言加行得

已辨前三至且應辨通者. 此下第二明共凡

德. 卽明六通. 就中. 一正明六通. 二辨三種

明. 三明三示導. 四別明神境. 五別釋眼耳.

六明通種類此卽第一正明六通. 結前

起後頌曰至餘四通唯善者. 就頌中.

一列名. 二出體. 三智. 四依地. 五通境. 六二

得. 七念住. 八三性論曰至亦共異生者.

釋初三句列六通名. 神謂等持. 境謂3所作.

智證境時無擁名通. 從定及境能證爲

名. 故名神境智證通. 餘通雖亦依定. 此通

相顯偏標神名. 天眼天耳是所依根. 智是二

識相應慧. 智緣二境無擁名通. 從根及能

證爲名. 名天眼智證通天耳智證通. 從加

行及能證智爲名. 名他心智證通. 從境及

相應幷能證智爲名. 名宿住隨念智證通.

若涅槃名漏盡. 從所證及能證智爲名. 名

中	欄

漏盡智證通. 若漏盡身名漏盡. 從所依及

能證智爲名. 名漏盡智證通. 於六通中第

六唯聖. 前五通凡. 從多據總言共異生

如是六通至顯出障義者. 釋第四句. 且

言解脫. 顯出障初. 理實亦容勝進道起. 故

正理七十六云. 解脫道言顯出障義. 勝進道

中亦容有故神境等四至緣一切境者.

釋第五第六句. 神境天眼天耳宿住四通.

緣事境故唯俗智攝. 他心通五智攝. 名如

文漏盡通如前漏盡智力說. 若緣漏盡爲

境. 六智攝. 若依漏盡身起. 十智攝. 以十智

攝故. 由此已顯漏盡智通依一切地緣一

切境. 因明智攝. 便明漏盡依地所緣

前之五通依四靜慮者. 釋第七句. 此明依

地. 於六通中前之五通. 依四靜慮不依無

色近分中間. 漏盡通依地緣境. 前已便明.

故不重辨何緣此五不依無色者. 問

初三別緣至無如是能者. 總答. 初三神

境天眼天耳. 各別緣色爲境界故. 修他心

通. 必先觀色爲門入故. 修宿住通. 漸次憶

念前前色相. 出胎五位胎內五位及中有位.

十一分位差別不同方得成故. 成時能緣昔

在某處及種姓等. 應知但約分位漸憶不

約刹那. 若約刹那向前漸憶. 憶半生事卽

便命終. 豈能修至加行成滿. 依無色地. 無

如是能諸有欲修至能如實知者. 此下

別明五通加行. 此卽明修他心通加行. 如

文可知諸有欲修至自相續起者. 別明

修宿住通加行. 諸有欲修宿住通者. 先自

下	欄

審察次前滅心. 漸復逆觀於此生中十時分

位前前差別. 至結生心. 乃至能4漸憶知中

有前一念前生命終心. 名自身宿住加行已

成. 婆沙一百云. 應作是說. 漸審憶念至此

中有前一刹那心. 名加行成滿. 彼是前生命

終心故. 能隨念知名善成滿解云婆沙據

無間道起說加行成滿. 俱舍據加行落謝

名已成滿或成滿言顯已成滿. 正理顯

宗文同俱舍或可. 論意各別. 於已成位

名無間道. 總緣前生命終五蘊. 如婆沙說.

宿住無間道是法念住. 以中生二蘊一業感

故. 所以乃至. 知中有位初念心來. 猶此生

攝. 未得名爲知宿住事5乃至知前身命

終時心. 方名無間道. 第二念名解脫道宿

住通成. 如是自修加行旣然. 爲憶念他加

行亦爾. 二乘異生此通初起. 唯次第知過去

諸生. 串習成時. 亦能超憶過去諸生諸所憶

事要於過去. 曾所領受方能憶念. 宿住通

憶淨居天者. 雖不生彼. 昔6聞說今時能

憶. 故婆沙一百云. 問此宿住隨念智. 爲但

憶知曾所更事. 爲亦憶知未曾更事. 答此

但憶知曾所更事. 問若爾此智應不憶知

五淨居事. 無始時來未生彼故. 答曾所更事

略有二種. 一者曾見. 二者曾聞. 雖未曾見

五淨居事. 而曾聞故亦能憶知. 餘欲色界極

遠極勝. 諸難知事准此應知(已上論文)若彼自

身從無色沒來生欲7色者. 依自相續修

加行滿. 依他相續初起此通. 若從所餘欲

色沒還生欲色界者. 亦依自相續初起此